**ՄաքԴոնալդսի պատկերանիշ** (նաև **«Ոսկե կամարներ»**, անգլ.՝ Golden Arches), արագ սննդի համաշխարհային ցանցի կետերից մեկի` ՄաքԴոնալդսի պատկերանիշը։ Խորհրդանշում է ապրանքանիշի առաջին տառի ոճավորված պատկերը։ Աշխարհի ամենահայտնի պատկերանիշներից մեկն է։

Պատմություն
-----------

1952 թվականին եղբայրներ Ռիչարդ և Մորիս ՄաքԴոնալդները որոշեցին, որ Կալիֆոռնիա նահանգի Սան Բեռնարդինո քաղաքում գտնվող իրենց ռեստորանի համար անհրաժեշտ է նոր շենք` բոլորովին նոր դիզայնով, որը թույլ կտա հասնելու երկու նպատակի` լինել ավելի արդյունավետ և ունենալ գրավիչ արտաքին տեսք։ Դիմելով տարբեր ճարտարապետների՝ նրանք այս առաջադրանքի համար ընտրեցին մերձակա Ֆոնտանա քաղաքից Սթենլի Մեսթոնին։ Եղբայրները Մեսթոնին առաջարկեցին ձևավորման երկու կողմում կիրառել երկու առանձին կիսաշրջանաձև կամար` կարծելով, որ դա ուշագրավ շենք է։ Սթենլի Մեսթոնն իր օգնական Չառլի Ֆիշի հետ հավանություն տվեց այս գաղափարին և շենքի ճակատի առջև ստեղծեց 25 ֆուտ չափսի (7,6 մետր) թերթավոր մետաղյա երկու կամար, որոնք ներկված էին դեղին գույնով։

1962 թվականին իմիջը թարմացնելու նպատակով ընկերությունը փնտրում էր նոր պատկերանիշ։ Ոմն *Ֆրեդ Թյորներ* առաջարկեց «**V**», բայց ընկերության՝ նախագծման և դիզայնի հարցերով ղեկավար *Ջիմ Շինդլերը* «V» տառը փոխարկեց «**M**» տառի՝ երկու միացյալ կամարների տեսքով, որոնք անցնում են շենքի ոճավորված տանիքի միջով։ 1968 թվականին պատկերանիշից տանիքի տարրերն անհետացան, և ավելացվեց «**McDonald's**» ապրանքանիշի անվանումը։

ՄաքԴոնալդսի պատկերանիշի կարմիր և դեղին գույները պատահական չեն. դրանք վառ համադրություն են, ինչը, ըստ հոգեբանների, խթանում է ախորժակը։

Որոշ առանձնահատկություններ
--------------------------

Կանոնից հազվագյուտ բացառություն են կամարները, որոնք ոսկեգույն չեն։ Այսպես, Արիզոնայի Սեդոնա քաղաքում կամարները փիրուզագույն են, քանի որ տեղի իշխանությունները կարծում էին` սովորական կամարներն այդքան էլ չեն համապատասխանի շրջակա բնապատկերի հետ։ Միևնույն ժամանակ նման անսովոր գույնի կամարները ռեստորան են ներգրավում հավելյալ զբոսաշրջիկների։

ՄաքԴոնալդսի ռեստորաններից մեկում, որը գտնվում է Կալիֆոռնիայի Մոնթերեյ քաղաքում, կան սև կամարներ։

Փարիզի Ելիսեյան դաշտերում և Բելգիայի Բրյուգգե քաղաքի նոր ռեստորաններից մեկում կամարները սպիտակ են։

Կան ռեստորաններ, որոնք ունեն միայն մեկ կամար։ Նմանօրինակ ռեստորան կա Արկանզասի Փայն Բլաֆ քաղաքում։ Ընդ որում, այդ նշանն ընդգրկված է ԱՄՆ-ի պատմական վայրերի ազգային գրանցամատյանում։

* Ռեստորան ՍեդոնայումՌեստորան Սեդոնայում
* Ռեստորան Փայն ԲլաֆումՌեստորան Փայն Բլաֆում

Ծանոթագրություններ
------------------

1. ↑  McDonald’s(ռուս.)
2. ↑  Mark Hughes (հունվարի 4, 2008)։ «Logos that became legends: Icons from the world of advertising»։ The Independent։ Վերցված է 2008-04-27
3. ↑  Mary Kinney։ «Turquoise McDonald's arches ordered in Arizona town»։ *AOL*
4. ↑  Lane Wallace (փետրվարի 13, 2010)։ «One-of-a-kind design for new McDonald's in Monterey»։ *Monterey Herald*։ Արխիվացված է օրիգինալից 2010-02-16-ին։ Վերցված է 2019-02-19

Արտաքին հղումներ
----------------

* Brand iconography — the secret to creating lasting brands?
* ՄաքԴոնալդսի պատկերանիշի պատմություն
* Չինաստանում «ՄաքԴոնալդս»-ն անվանափոխվել է «Ոսկե կամարներ»

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **ՄաքԴոնալդսի պատկերանիշ** կատեգորիայում։ |